Diari Oficial de la Generalitat Valenciana


Sumari del DOGV 5624, del 23-10-2007 (2007/12451)

RESOLUCIÓ de 10 de setembre de 2007, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/20 kV, denominada ST el Verger, al terme municipal del Verger, província d'Alacant. Expedient: ATRCCT/2007/119/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/12592


Data del document
:   10-09-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Verger, el
    * empresa privada
    * indústria elèctrica

RESOLUCIÓ de 10 de setembre de 2007, de la Direcció General d'Energia, per la qual s'atorga a Iberdrola Distribución Eléctrica, SAU, autorització administrativa i s'aprova el projecte d'execució per a l'ampliació de la subestació transformadora de 132/20 kV, denominada ST el Verger, al terme municipal del Verger, província d'Alacant. Expedient: ATRCCT/2007/119/03. [2007/12849]  
Vista la sol·licitud presentada per Iberdrola Distribución Eléctrica, SAU, amb domicili a l'efecte de notificacions en 28082 Madrid, avinguda de Burgos, 8-B, el 28 de juny de 2007, davant del Servici Territorial d'Energia d'Alacant, expedient ATRCCT/2007/119/03, perquè se li concedisca l'autorització administrativa i l'aprovació del projecte d'execució de l'ampliació de la subestació transformadora de 132/20 kV, denominada ST el Verger, situada en el km 178,750 de la carretera nacional N-332, d'Almeria a València per Cartagena, al terme municipal del Verger, província d'Alacant.   
A l'escrit mencionat, s'hi adjunta el projecte d'execució de la instal·lació esmentada, firmat per l'enginyer industrial Ignacio Manrique Inés i visat pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, el 8 de juny de 2007.  
Vist que, consta com a antecedent, l'autorització administrativa de la ST el Verger, de 17 d'octubre de 1968, de la Delegació d'Indústria d'Alacant, i la seua posada en funcionament, així com l'última ampliació de la citada subestació transformadora autoritzada per Resolució d'1 de setembre de 1995, del Servici Territorial d'Indústria i Energia, i la seua posada en marxa de 18 d'octubre de 1995.  
Vist l'informe tècnic favorable de 22 d'agost de 2007, emés pel Servici Territorial d'Energia d'Alacant.  
Atés que, d'acord amb la documentació que es troba en l'expedient, l'ampliació sol·licitada s'executarà en el mateix emplaçament en què es troba situada l'actualment instal·lada, denominada ST el Verger.  
Atés que, d'acord amb l'article 38 del Reial Decret 1955/2000, les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que, d'acord amb el projecte d'ampliació presentat, la finalitat de la instal·lació és atendre, amb la necessària garantia de seguretat i regularitat, la demanda produïda per l'augment considerable del consum d'energia elèctrica en la zona nord de la província d'Alacant, per a així efectuar la connexió d'un doble circuit que alimentarà la instal·lació de la nova subestació que s'ha de construir al municipi de Dénia.  
Atés que és aplicable el títol VII de la Llei 17/2007, de 4 de juliol (BOE 05.07.2007), per la qual es modifica la Llei 54/1997, de 27 de novembre, del Sector Elèctric, abans referida, que establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés a la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/20 kV, denominada ST el Verger, situada en el km 178,750 de la carretera nacional N-332, d'Almeria a València per Cartagena, al terme municipal del Verger, província d'Alacant, i les característiques principals del qual són:  
Sistema de 132 kV:   
- Muntatge de dos posicions de línia per a alimentació ST Dénia, denominades Dénia 1 i Dénia 2.  
Control i proteccions.  
- Dotació d'una protecció diferencial de barres.  
- Modificació del quadre de control i comandament.  
- S'equiparan armaris per a allotjar les proteccions associades a les noves posicions.  
Pressupost: 381.259,14 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per l'enginyer industrial Ignacio Manrique Inés i visat pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, el 8 de juny de 2007.  
La present resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació de territori i al medi ambient.  
2. La instal·lació que cal executar complirà els reglaments aplicables a este tipus d'instal·lacions i, en particular, amb el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular de la present autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de sis mesos, comptadors a partir de la notificació de la present resolució. No obstant això, abans de l'acabament del termini esmentat, Iberdrola Distribución Eléctrica, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
5. El titular infomarà de l'acabament de les obres al Servici Territorial d'Energia d'Alacant a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent en què s'acreditarà que és conforme als reglaments tècnics en la matèria, segons establix la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte la present resolució en el moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 10 de setembre de 2007.- El director general d'Energia: Antonio Cejalvo Lapeña.